钦定古今图书集成/明伦汇编/氏族典/第258卷 > 王缋
## 钦定古今图书集成/明伦汇编/氏族典/第258卷 > 王缋

按《南齐书王奂传》：“奂从弟缋，字叔素，宋车骑将军景
文子也。弱冠为秘书郎、太子舍人，转中书舍人，为始
平县五等男，迁秘书丞、司徒右长史。元徽末，除宁朔
将军，迁散骑常侍、骁骑将军，转长史、左民尚书。以母
老乞解职，改为宣城太守。隆昌元年，迁辅国将军、豫章内史，坐事免官，除冠军将军，迁太常。永元元年卒”，
谥“靖子。”缋女适安陆王子敬，世祖宠子。永明三年纳
妃，修外舅姑之敬。世祖遣文惠太子相随往。缋家置
酒设乐，公卿皆冠冕而至，当世荣之。